Publication: Magyar Közlöny
Issue: MK-2001-25 (Year: 2001, Number: 25)
Era: 1990-2004
Section: Melléklet a 16/2001. (III. 3.) FVM rendelethez
Paragraph Index: 2496

3. MEZ ŐGAZDASÁGI ÉPÜLETEKRE VONATKOZÓ RENDELKEZÉSEK 3.1. Mezőgazdasági üzemi épületek beruházására (tervezésére és kivitelezésére) a külön jogszabályban (8.2.1., 8.2.2., 8.2.5., 8.2.30. és 8.2.37.) foglaltak az irányadók. 3.1.1. Kapuk, ajtók biztonságára vonatkozó rendelkezések 3.1.1.1. Az épület kapuját olyan biztosító elemmel kell ellátni, amely megakadályozza, hogy a kapu a sarkaiból kifordítható vagy kiemelhető legyen. Azok az ajtók és kapuk, amelyeken át járművek is közlekednek, nyitott állapotban rögzíthetők legyenek. A magtárak és műhelyek gépjármű-közlekedésre alkalmas nagykapui mellett a személyforgalom számára alkalmas kisméretű kaput (ajtót) is kell létesíteni a külön jogszabályban (8.2.1.) foglaltak szerint. 3.1.1.2. Vezetősínre helyezett, görgőn futó kapunál és ajtónál olyan biztosító elemet kell alkalmazni, amely megakadályozza a vezetősínből való kifutást. 3.1.1.3. A kapunak a faltól való elnyomását biztosító elem felszerelésével kell megakadályozni. 3.1.1.4. A kapuk kialakítása tegye lehetővé a biztonságos munkavégzést és közlekedést. 2001/125. szám 3.1.2. Le- és beesési veszély megelőzésére szolgáló védelem 3.1.2.1.1. A rendezett terepszinthez viszonyítva 0,8 méternél magasabb, illetve 0,8 méternél mélyebben levő állandó munkahelyeken a leesés elleni védelmet biztosítani kell a külön jogszabályban (8.2.5.) foglaltak és a vonatkozó szabvány (8.3.12.) előírásai szerint. 3.1.2.2. A falakon és a járófelületeken kialakított nyílásokat (pl. ledobónyílás) olyan védelemmel kell ellátni, amely megakadályozza a személyek lezuhanását. 3.1.3. Létrák alkalmazására vonatkozó rendelkezések 3.1.3.1. Az egyágú létrákat — amelyek nincsenek beépítve — megcsúszás és félrebillenés ellen biztosítani kell. 3.1.3.2. A létrák kialakítására, a vonatkozó szabványban (8.3.4.) foglaltak az irányadók. 3.1.3.3. A beépített létrákat a vonatkozó szabvány (8.3.12.) előírásai szerint úgy kell kialakítani, hogy a rájuk történő fellépés és a rajtuk való közlekedés biztonságos legyen. Létrán nem szabad anyagmozgatást végezni. 3.1.4. Lépcsőkre vonatkozó rendelkezések 3.1.4.1. A lépcsőnyílásokat lezuhanás elleni védőelemekkel kell felszerelni, a vonatkozó szabvány (8.3.12.) előírásai szerint. 3.1.4.2. A lépcsők — biztonságos közlekedéshez szükséges — megvilágításáról gondoskodni kell. 3.1.5. Gödrök, aknák és hasonló létesítmények kialakítása, védelemmel való ellátása 3.1.5.1. A gödröket, aknákat és hasonló létesítményeket úgy kell kialakítani, illetve a Szabályzat 3.1.2. pontja szerint olyan védelemmel kell ellátni, amely megakadályozza a személyek lezuhanását. 3.1.5.2. A gabona befogadására kialakított tárolók beöntőnyílását úgy kell kialakítani és olyan védelemmel kell ellátni (például biztonságosan rögzített és megfelelő teherbírású fedéllel és a fedél alatt acélrudakból készült, 0,04 m-nél nem nagyobb osztásközű ráccsal), hogy az megakadályozza a beleesést, tárgyak bekerülését. 3.1.6. Padlásokra vonatkozó rendelkezések 3.1.6.1. A padlások megfelelő megvilágítását biztosítani kell. A világításkapcsolót úgy kell elhelyezni, hogy az a padlástérbe belépés előtt bekapcsolható legyen. 3.1.6.2. A gerendákat, tartóelemeket és betolt szegélyléces borított födémeket úgy kell kialakítani, hogy azok a személyközlekedésnél, anyagmozgatásnál és tárolásnál ne okozzanak balesetet. 3.1.6.3. A szénapadlások ledobónyílásaira a Szabályzat 3.1.2. pontjában foglaltakat kell alkalmazni. 4. ÁLLATTENYÉSZTÉSRE VONATKOZÓ RENDELKEZÉSEK 4.1. Személyi követelmények 4.1.1. Az állattenyésztő telepen nem szabad foglalkoztatni:

Source: https://magyarkozlony.hu/hivatalos-lapok/f12a15c26e7905a210c0a766fa1c1f80f5b1ca01/dokumentumok/5cbb7dc582d58c0475bfce93d65ab4143190577e/letoltes